
UKMERGĖS RAJONO SAVIVALDYBĖS
TARYBA

SPRENDIMAS
DĖL UKMERGĖS RAJONO SAVIVALDYBĖS 2024 METŲ UŽIMTUMO DIDINIMO PROGRAMOS PATVIRTINIMO

2024 m. vasario 29 d. Nr. 7-50
Ukmergė
 
 
[bookmark: part_d35b4d35dc014ea484b4a25fef753531][bookmark: _Hlk123635787][bookmark: part_dfec0f3dfae942afacaf8d12f9d2ce11]Vadovaudamasi Lietuvos Respublikos vietos savivaldos įstatymo 6 straipsnio 16 punktu, Lietuvos Respublikos užimtumo įstatymo 13 straipsnio 2 dalies 2 punktu, 17 straipsniu, Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1- 257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ ir Lietuvos Respublikos socialinės apsaugos ir darbo ministro 2023 m. gruodžio 15 d. įsakymu Nr. A1-846 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2024 metais savivaldybių patvirtintoms užimtumo didinimo programoms įgyvendinti paskirstymo savivaldybių administracijoms ir jų panaudojimo tikslo pasiekimo 2024 metais vertinimo kriterijaus patvirtinimo“, Ukmergės rajono savivaldybės taryba nusprendžia:
[bookmark: part_955173eb68714b7a80c58c7a6d6d77d1]1. Patvirtinti Ukmergės rajono savivaldybės 2024 metų užimtumo didinimo programą (pridedama).
2. Pavesti Ukmergės rajono savivaldybės administracijos direktoriui:
2.1. patvirtinti Ukmergės rajono savivaldybės 2024 metų užimtumo didinimo programos lėšų paskirstymą ir darbdavių sąrašą;
2.2. pasirašyti Ukmergės rajono savivaldybės 2024 metų užimtumo didinimo programos įgyvendinimo ir finansavimo sutartis, kitus dokumentus, susijusius su šiomis sutartimis.
			


Savivaldybės meras				Darius Varnas



PATVIRTINTA
Ukmergės rajono savivaldybės tarybos 
2024 m. vasario 29 d. sprendimu Nr. 


UKMERGĖS RAJONO SAVIVALDYBĖS 
2024 METŲ UŽIMTUMO DIDINIMO PROGRAMA

[bookmark: part_093bb9da4e3446ab907f697ef0e0fff7]I SKYRIUS
ĮVADAS

[bookmark: _Hlk83966445]1. Ukmergės rajono savivaldybės užimtumo didinimo 2024 metų programa (toliau – Programa) parengta vadovaujantis Lietuvos Respublikos vietos savivaldos įstatymu, Lietuvos Respublikos užimtumo įstatymu, Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1- 257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ ir Lietuvos Respublikos socialinės apsaugos ir darbo ministro 2023 m. gruodžio 15 d. įsakymu Nr. A1-846 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2024 metais savivaldybių patvirtintoms užimtumo didinimo programoms įgyvendinti paskirstymo savivaldybių administracijoms ir jų panaudojimo tikslo pasiekimo 2024 metais vertinimo kriterijaus patvirtinimo“.
2. Programą rengia Ukmergės rajono savivaldybės administracija (toliau – Administracija), bendradarbiaudama su Užimtumo tarnybos Vilniaus klientų aptarnavimo departamento Ukmergės skyriumi (toliau – Užimtumo tarnyba), savivaldybės administracijos, seniūnijų darbuotojais, nevyriausybinėmis organizacijomis, socialiniais partneriais, organizacijų ir vietos bendruomenių atstovais, atstovaujančiais darbo ieškančių asmenų grupių interesams. 
[bookmark: part_39a4b51fb8b144e294da89b2fd725a90][bookmark: part_eb08562136724b84a6c0d36f4864ac61][bookmark: part_6bc1708d36bd46bfab976fd654059344]3. Įgyvendinant Programą bus vykdoma valstybinė (valstybės perduota savivaldybei) funkcija – dalyvavimas rengiant ir įgyvendinant darbo rinkos politikos priemones ir gyventojų užimtumo programas, asmenims, nurodytiems Užimtumo įstatymo 48 straipsnio 2 dalyje (toliau – Tikslinės grupės) ir savarankiška savivaldybės funkcija – dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimas. 
[bookmark: part_1d2102f7137c414abe711023fe4c5958][bookmark: part_d36d7581561c483c9504c1c1df18642f]4. Programa atitinka Savivaldybės 2024–2026 m. strateginiame veiklos plane, patvirtintame Ukmergės rajono savivaldybės tarybos 2024 m. sausio 25 d. sprendimu Nr. 7-20 ,,Dėl Ukmergės rajono savivaldybės 2024–2026 m. strateginio veiklos plano patvirtinimo“, numatytus strateginius tikslus. 
[bookmark: part_5522df1f84f0440abefe285261cfc55f]5. Programa parengta vadovaujantis šiais principais:
5.1. bendradarbiavimo – aktyvus gyvenamosios vietovės bendruomenės įtraukimas į veiklą, skatinant jos iniciatyvą, bendradarbiavimas su visomis suinteresuotomis institucijomis, organizacijomis. Programa rengiama konsultuojantis, o įgyvendinama bendradarbiaujant su Užimtumo tarnyba, socialiniais partneriais, organizacijų ir vietos bendruomenių atstovais, atstovaujančiais darbo ieškančių asmenų grupių interesams;
5.2. kompleksiškumo – įgyvendinant Programas, turi būti kompleksiškai sprendžiamos asmenų užimtumo problemos, įtraukiant savivaldybes, Užimtumo tarnybą, socialinius partnerius ir organizacijas;
5.3. individualumo – Programos 35 punkte nurodytos paslaugos (toliau – Paslaugos) turi būti teikiamos ir (ar) Programos 34 punkte nurodytos priemonės (toliau – Priemonės) įgyvendinamos atsižvelgiant į individualius asmenų poreikius, jų motyvaciją, įsidarbinimą ribojančias aplinkybes ir galimybes integruotis į darbo rinką;
5.4. tęstinumo – Paslaugų ir (ar) Priemonių tęstinumas, nuolatinė Programos įgyvendinimo priežiūra ir tikslinimas pagal kintančias aplinkybes;
5.5. efektyvumo – Programos rengiamos nustatant vertinimo kriterijus, kuriais siekiama įvertinti, ar efektyviai teikiamos Paslaugos ir įgyvendinamos Priemonės;
5.6. ekonomiškumo – maksimalus Programai įgyvendinti skirtų lėšų panaudojimas, vadovaujantis ekonominio naudingumo principu, tiek rengiant Programą, tiek ją įgyvendinant;
5.7. viešumo – Programos ir ją įgyvendinant pasiektų rezultatų, Programai skirtų lėšų panaudojimo viešinimas Savivaldybės tinklalapyje.
6. Programos tikslai ir uždaviniai:
6.1. Programos tikslai:
6.1.1. užtikrinti 2023 metų Užimtumo didinimo  programos vykdytų darbų tęstinumą;
6.1.2. siekti tvaraus užimtumo, skirto nustatyti ir padėti pašalinti Tikslinių grupių įsidarbinimą ribojančias aplinkybes, pasiekti kuo didesnį gyventojų užimtumą, kad kiekvienas gyventojas galėtų rasti turimą kvalifikaciją atitinkantį darbą ir užsitikrinti tinkamą pragyvenimo lygį, skatinti darbo vietų kūrimą ir darbo paklausą, didinti darbo jėgos kvalifikacijos atitiktį darbo rinkos reikmėms, laisvus darbo išteklius integruoti į darbo rinką ir juos išlaikyti;
6.1.3. didinti Ukmergės rajono savivaldybės teritorijos gyventojų, užsiregistravusių Užimtumo tarnyboje, užimtumą, padedant sunkiai besiintegruojantiems į darbo rinką bedarbiams laikinai įsidarbinti ir užsidirbti pragyvenimui būtinų lėšų, mažinti socialinę įtampą ir atskirtį tarp bendruomenės narių, atnaujinti bedarbių darbinius įgūdžius, padidinti bedarbių galimybes susirasti nuolatinį darbą;
6.1.4. mažinti piniginės socialinės paramos gavėjų skaičių;
6.1.5. palengvinti ilgą laiką nedirbusių asmenų perėjimą nuo nedarbo prie užimtumo darbo rinkoje;
6.1.6. užtikrinti valstybės ir Savivaldybės institucijų, įstaigų ir (ar) organizacijų, teikiančių užimtumo skatinimo, motyvavimo paslaugas ir piniginę socialinę paramą nedirbantiems asmenims, veiklos koordinavimą ir skatinti jų bendradarbiavimą.
6.2. Programos uždaviniai:
6.2.1. Pasibaigus Programai per 6 mėnesius dirbs arba vykdys savarankišką veiklą iki 10 proc. Programos Paslaugose dalyvavusių asmenų;
6.2.2. Pasibaigus Programai po 6 mėnesių dirbs arba vykdys savarankišką veiklą 13 proc. Programos Priemonėse dalyvavusių asmenų.
[bookmark: part_2e00a5d2bce24afdb2b07a05ea6caf0f][bookmark: _Hlk29796417]7. Rengiant Programą yra taikomi asmenų apklausos, duomenų analizės metodai, naudojami oficialūs Lietuvos statistikos departamento skelbiami duomenys, Užimtumo tarnybos valdomos informacinės sistemos bei interneto svetainėje skelbiami duomenys, kitų valstybės ir (ar) savivaldybių institucijų ir (ar) įstaigų pateikta informacija.

II SKYRIUS
BŪKLĖS ANALIZĖ

8. Analizei naudojami naujausi Lietuvos statistikos departamento, Užimtumo tarnybos pateikti duomenys bei Administracijos turima informacija. 
9. Ukmergės rajonas įsikūręs šalies vidurio lygumoje, Panevėžio, Kėdainių, Jonavos, Anykščių, Molėtų, Širvintų rajonų kaimynystėje. Rajono padėtis strategiškai labai palanki: nuo Ukmergės iki Vilniaus – 78 kilometrai, iki Kauno – 69, iki Panevėžio – 71, iki Utenos – 64 kilometrai. Ties Ukmerge susikerta tarptautiniai keliai, jungiantys trijų Baltijos šalių sostines – Vilnių, Rygą ir Taliną. Tad ne veltui šis miestas vadinamas didžiausia Lietuvos kryžkele. Teritoriniu - administraciniu požiūriu savivaldybė suskirstyta į 12 seniūnijų: Deltuvos, Lyduokių, Pabaisko, Pivonijos, Siesikų, Šešuolių, Taujėnų, Ukmergės, Veprių, Vidiškių, Želvos, Žemaitkiemio. 2022 metų sausio 1 d. Ukmergės rajone gyveno 34028 žmonės.  
[bookmark: _Hlk123212134]10. Lietuvos statistikos departamento duomenimis, 2023 m. sausio 1 d. Ukmergės rajone gyveno 20839 darbingi asmenys: 10516 vyrai ir 10323 moterys. Iš jų darbingi 16–29 metų 2493 vyrai ir 2177 moterys; darbingi 30– 49 metų 4167 vyrai ir 3975 moterys; darbingi, vyresni kaip 50 metų, 3856 vyrai ir 4171 moterys.
11. 2024 m. sausio 1 d. bedarbių proc. nuo darbingo amžiaus gyventojų Ukmergės rajone sudarė 10,8 proc. (šalyje 9,1 proc.). Per 2023 metus Užimtumo tarnybos Ukmergės skyriuje užregistruoti 4374 ieškantys darbo asmenys, iš jų 3974 bedarbiai.
12. Bedarbio portretas Ukmergės rajono savivaldybėje 2024-01-01: moterys (47,30 proc.), vyrai (52,70 proc.), asmenys iki 29 m. (16,80 proc.), asmenys virš 50 m. (45,40 proc.), neturintys profesinio pasirengimo (24,50 proc.), ilgalaikiai bedarbiai (13,40 proc.), gyvena kaimo vietovėje (41,50 proc.), turi negalią (8,00 proc.).

[bookmark: _Hlk156418014]1 lentelė: Bedarbystės rajone statistika
	2023 m. sausio 1 d. registruoti 2127 bedarbiai. Iš jų:
	2024 m. sausio 1 d. registruoti 2255 bedarbiai. Iš jų:

	998 moterų
	1066 moterų

	1129 vyrai 
	1189 vyrai 

	375 jaunimas (16 – 29 m.)
	379 jaunimas (16 – 29 m.)

	845 kaimo gyventojai
	935 kaimo gyventojai

	919 asmuo nuo 50 metų amžiaus
	1024 asmuo nuo 50 metų amžiaus

	613 vyresni kaip 55 m.
	720 vyresni kaip 55 m.

	318 ilgalaikiai bedarbiai
	302 ilgalaikiai bedarbiai

	203 darbingo amžiaus neįgalieji
	181 darbingo amžiaus neįgalieji

	470 darbo rinkai besirengiantys asmenys
	296 darbo rinkai besirengiantys asmenys


Šaltinis: Užimtumo tarnybos Ukmergės skyriaus informacija

[bookmark: _Hlk115245252][bookmark: _Hlk123212660]2 lentelė. Bedarbiai gyventojai Ukmergės rajone 2024 m. sausio 1 d. pagal seniūnijas: 
	Seniūnija
	Gyventojų skaičius

	Bedarbių skaičius
	Bedarbių seniūnijoje ir viso rajono bedarbių santykis procentais
	Besirengiančių darbo rinkai asmenų skaičius
	Besirengiančių darbo rinkai seniūnijoje ir viso rajono besirengiančių darbo rinkai santykis procentais

	Deltuvos
	2737 
	184
	8,15
	20
	6,76

	Lyduokių
	1028 
	80
	3,55
	12
	4,05

	Pabaisko
	1005
	66
	2,93
	10
	3,38

	Pivonijos
	1242
	89
	3,95
	29
	9,80

	Siesikų
	1207 
	78
	3,46
	28
	9,46

	Šešuolių
	686
	57
	2,53
	9
	3,04

	Taujėnų
	1287 
	94
	4,17
	16
	5,41

	Veprių
	1004 
	70
	3,10
	16
	5,41

	Vidiškių
	2425 
	128
	5,68
	16
	5,41

	Želvos
	875 
	59
	2,62
	12
	4,05

	Žemaitkiemio
	605 
	31
	1,37
	13
	4,39

	Ukmergės
	20667 
	1319
	58,49
	115
	38,85


Šaltinis:  Administracijos ir Užimtumo tarnybos Ukmergės skyriaus informacija.

1 pav.: Šalies ir Ukmergės r. palyginamieji darbo rinkos duomenys

Šaltinis: Užimtumo tarnybos Ukmergės skyriaus informacija

13. Per 2023 metus matomas nežymus bedarbystės lygio sumažėjimas rajone. Siekiant išvengti didesnio nedarbo bei atsižvelgiant į esamą nedarbo lygį Ukmergės rajono savivaldybėje numatoma, kad Priemonių ir Paslaugų poreikis užimtumui didinti nemažės, todėl būtinybė rengti Programą išlieka. 
14. Darbo rinkai besirengiantys asmenys nėra priskiriami prie bedarbių. Jiems yra teikiama kompleksinė pagalba, kuri padeda sugrįžti į darbo rinką. Darbdaviams yra siunčiami tik bedarbio statusą turintys asmenys, t. y. tik motyvuoti ir darbo ieškantys asmenys. Darbo rinkai nepasiruošę asmenys yra skatinami įsitraukti į Programą, kuria siekiama teikti individualizuotą pagalbą ne tik iki įsidarbinimo, bet ir po įsiliejimo į darbo rinką.
[bookmark: _Hlk124260002]15. Daugiausiai individualios pagalbos laukia ir sunkiausiai į darbo rinką integruojasi skurdo ir socialinės atskirties riziką patiriantys asmenys tiek mieste, tiek gyvenantys kaimo seniūnijose. Ukmergės rajone 2024 m. sausio 1 d. duomenimis, socialinis darbas vykdomas su 173 šeimomis, patiriančiomis socialinę riziką, kuriose auga 359 vaikai, (iš jų 67 šeimos, auginančios 141 vaiką, gyvena kaimiškose seniūnijose) ir su 248 suaugusiais asmenimis, patiriančiais socialinę riziką. Šie asmenys paprastai ilgą laiką būna ekonomiškai neaktyvūs, praradę darbinius įgūdžius, kvalifikaciją, socialinius gebėjimus, turintys skolų, priklausomybių, neturintys galimybės atvykti į darbą. 
16. 2024 m. sausio 1 d. Ukmergės rajone registruota 296 darbo rinkai besirengiantys asmenys. Šio statuso asmenų kliūtys integracijai į darbo rinką:
16.1. susisiekimo problemos – apie 35 proc.; 
16.2. sveikatos problemos – apie 15 proc.; 
16.3. vaikų priežiūra/šeimos narių slauga –  apie 12 proc.; 
16.4. nekvalifikuoti asmenys – apie 24,5 proc.; 
16.5. turi priklausomybę nuo alkoholio, narkotinių, psichotropinių ir kitų psichiką veikiančių medžiagų, azartinių žaidimų – apie 6 proc.;
16.6. darbo patirties trūkumas – apie 4 proc.;
16.7. apribotas disponavimas piniginėmis lėšomis – apie 3,5 proc.
17. Vertinant Ukmergės rajono gyventojų užimtumo didinimo poreikį pagal tikslines grupes, 2024 metais bus organizuojamas bedarbių, iš jų ir ilgai nedirbusių, gyvenančių socialinę riziką patiriančiose šeimose, piniginės socialinės paramos gavėjų bei darbo rinkai besirengiančių asmenų dalyvavimas Programoje (Užimtumo įstatymo 20 straipsnio 2 dalyje ir 48 straipsnio 2 dalyje nurodyti asmenys). Tokiu būdu bus siekiama ieškoti ir bendrauti su nedirbančiais ir socialiai pažeidžiamais asmenimis, ūkio subjektais, besikreipiančiais į Užimtumo tarnybą, siekiama grąžinti žmogų atgal į darbo rinką, paskatinti įgyti profesiją, kuri padėtų užsidirbti, patarti, kur įgyti reikalingų įgūdžių, kaip užsiimti tolesne veikla ir pan.
18. Laikinųjų darbų organizavimo efektyvumą pagrindžia 2019, 2020, 2021, 2022 ir 2023 metų Programų rezultatai:
3 lentelė: Užimtumo didinimo programos rajone vykdymas.

	Metai



	Skirta lėšų
iš valstybės
biudžeto
(tūkst. eurų)
	Lėšos (tūkst. eurų)
	Panaudota lėšų iš savi-valstybės biudžeto (tūkst. eurų) (Asmenų įdarbinimui)
	Priemonių vykdymas
(Asmenų įdarbinimas)
 
	Įsidarbino po Paslaugų teikimo 

	
	
	Priemonių įgyvendinimui
(Asmenų įdarbinimui)

	Adminis-
travimo 
išlaidoms 
	Paslaugų teikimui (Atvejo vadybai)
	
	Planuota
	Įdarbinta
	Įsidarbino 
po Priemonių vykdymo
	

	2019
	126,0
	121,2
	4,8
	-
	7,20
	32
	75
	22
	-

	2020
	124,3
	119,5
	4,8
	-
	26,00
	29
	75
	12
	-

	2021
	134,3
	129,1
	5,2
	-
	22,50
	30
	76
	19
	-

	2022
	193,0
	145,3
	5,6
	42,1
	32,70
	33
	71
	17
	-

	2023
	155,8
	74,9
	6,0
	74,9
	37,77
	19
	49
	15
	6


[bookmark: part_2b2adcce8bf941318d7fd5ae2a16ce46][bookmark: part_511b5bf935ad416585e7ba58f1a1817f][bookmark: part_9afc174994d54d66945f257e028e17ee][bookmark: part_7e736605f28f47b693be85c4b0399179][bookmark: part_93ae0d09fbf74c27bcd1510d7530571d]Šaltinis: Administracijos informacija.
[bookmark: _Hlk146547653]
19. Programa įgyvendinama atsižvelgiant į biudžeto galimybes. Įvertinus esamą situaciją, nedarbo lygį Savivaldybėje,  prognozuojama, jog skiriamų lėšų poreikis nemažės. Tačiau pagrindinis Programos finansavimo šaltinis išlieka valstybės specialiosios tikslinės dotacijos lėšos savivaldybių biudžetams. 
20. 2023 m. Priemones organizavo 15 darbdavių, kurių pagalba buvo įdarbinti 49 asmenys. Vidutinė vieno asmens dalyvavimo Priemonėje trukmė – 3 mėnesiai. 
[bookmark: _Hlk146547747]21. 2023 m. Programoje buvo planuota, kad iki 10 procentų asmenų, dalyvavusių Priemonėse, pavyks grįžti į darbo rinką ir susirasti pastovų darbą. Iš Priemonėse dalyvavusių 49 asmenų pavyko įsidarbinti arba vykdyti savarankišką veiklą 15 bedarbių,  t. y. 30,61 proc.
22. Programos įgyvendinime dalyvavo Ukmergės rajono kaimiškosios seniūnijos, Ukmergės miesto seniūnija, Ukmergės socialinių paslaugų centras, UAB Ukmergės butų ūkis, Ukmergės rajono savivaldybės administracija, kurių pagalba buvo atliekami:
22.1. laikino pobūdžio pagalbiniai darbai:
22.1.1. miesto ir seniūnijoms priklausančių gyvenviečių gatvių, kelių, pakelių bei teritorijų tvarkymo, apželdinimo ir želdinių priežiūros darbai;
22.1.2. socialinės bei visuomeninės paskirties objektų rekonstrukcijos ir smulkaus remonto, teritorijų ir aplinkos tvarkymo pagalbiniai darbai;
22.1.3. istorijos ir kultūros paveldo, parkų, muziejų, kapinių, turizmo objektų, kitų saugomų bei turinčių išliekamąją vertę objektų, knygų fondų ir archyvų tvarkymo pagalbiniai darbai;
22.2. pagalbiniai slaugos ir socialinės priežiūros paslaugų teikimo darbai;
22.3. kvalifikuoti darbai.
23. 2023 metais 75  darbo rinkai nepasirengę asmenys gavo siuntimus dalyvauti Programos teikiamose Paslaugose. Su 73 asmenimis buvo pasirašyti susitarimai dėl integracijos į darbo rinką (toliau – Susitarimas). 2024 metų sausio 1 d. dalyvavimą tęsė 55 2023 metų dalyviai ir 15 iš 2022 metų dalyvavusių dalyvių.  Darbo rinkai nepasirengusiems asmenims buvo teikiamos kompleksinės paslaugos, kurių pagalba siekiama spręsti problemas, trukdančias įsitraukti į darbo rinką. Dalyviams buvo teikiamos: finansinio raštingumo, užimtumo, motyvavimo, teisinės, priklausomybės ligų, psichologo konsultacijos, socialinio darbuotojo ir pavėžėjimo paslaugos, kurių pirkimui buvo skirta 50800,00 eurų iš Lietuvos Respublikos valstybės biudžeto specialių tikslinių dotacijų. Per 2023 metus savarankiškai įsidarbino 6 asmenys pagal neterminuotas darbo sutartis, 2 Paslaugas gaunantys dalyviai buvo siųsti į Priemonių įgyvendinimą, kurių dėka vidutiniškai dirbo 3 mėnesius pagal laikinas darbo sutartis. Vienas Paslaugų dalyvis pradėjo mokytis pagal profesinio mokymosi programą. 
24. Apibendrinant galima teigti, kad Savivaldybėje nėra didžiausias nedarbo lygis, tačiau viršija šalies rodiklį. Sparčiai didėja nekvalifikuotų bedarbių skaičius, taip pat pakankamai didelis yra besirengiančių darbo rinkai asmenų skaičius, todėl tikslinga organizuoti per Programą Paslaugas derinant su Priemonių taikymu.

III SKYRIUS
FINANSAVIMO PLANAS
 
[bookmark: part_c1641ce93ff34e2282bc31aebceaf49b]25. Programa gali būti finansuojama iš šių šaltinių:
25.1. Lietuvos Respublikos valstybės biudžeto specialiųjų tikslinių dotacijų savivaldybių biudžetams lėšų;
25.2. Savivaldybės biudžeto lėšų;
25.3. darbdavių lėšų.
26. Savivaldybės patvirtintai Programai finansuoti numatytos lėšos iš valstybės biudžeto specialių tikslinių dotacijų savivaldybių biudžetams negali viršyti socialinės apsaugos ir darbo ministro patvirtinto valstybės biudžeto specialių tikslinių dotacijų savivaldybių biudžetams einamiesiems metams paskirstymo konkrečioms savivaldybėms lėšų dydžio Lietuvos Respublikos socialinės apsaugos ir darbo ministro 2006 m. liepos 13 d. įsakymu Nr. A1-193 „Dėl Specialių tikslinių dotacijų savivaldybių biudžetams lėšų apskaičiavimo metodikos patvirtinimo“.
27. Jeigu savivaldybės biudžetas laiku nepatvirtinamas, lėšos Programai finansuoti nuo finansinių metų pradžios iki savivaldybės biudžeto patvirtinimo kiekvieną mėnesį negali viršyti 1/12 praėjusių metų savivaldybės biudžete Programai skirtų lėšų.
28.Valstybės biudžeto lėšos, skirtos Programai įgyvendinti, paskirstomos, pervedamos, naudojamos ir už jas atsiskaitoma vadovaujantis Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. birželio 9 d. įsakymu Nr. A1-381 „Dėl Savivaldybių funkcijoms atlikti skirtų lėšų paskirstymo, pervedimo, naudojimo ir duomenų pateikimo tvarkos aprašo patvirtinimo“, nustatyta tvarka.
29. Administracija atsako už tinkamą lėšų, skirtų Programoje numatytoms Paslaugoms ir Priemonėms panaudojimą. Priemonių įgyvendinimui nepanaudotos lėšos, esant poreikiui, Savivaldybės administracijos direktoriaus įsakymu gali būti paskirtos Paslaugų teikimui.
30. Priemonių teikėjai, įdarbinantys Programoje dalyvaujančius Tikslinės grupės dalyvius, užtikrina tikslingą darbams skirtų lėšų panaudojimą. 
31. Programai finansuoti 2024 metams skirta 178,80 tūkst. Eur.: 
31.1. Iš savivaldybės biudžetui skirtų Lietuvos Respublikos valstybės biudžeto specialiųjų tikslinių dotacijų numatoma 138,80 tūkst. Eur. 
31.2. Iš savivaldybės biudžeto lėšų – 40,00 tūkst. Eur.
32. Lėšos paskirstomos pagal Priemonių vykdymą ir Paslaugų teikimą (4 lentelė).  
[bookmark: _Hlk126060927]
4 lentelė: Programos Priemonių vykdymo finansavimo planas 
	Eil. Nr.
	Programos priemonės kodas, pavadinimas, kompensuojamos priemonės vykdymo išlaidos
	Planuojamos lėšos, tūkst. Eur
	Priemonės vykdymo vidutinė trukmė, mėn.
	Planuojama vidutinė priemonės kaina 1 asmeniui, tūkst. Eur
	Priemonėje dalyvaujančių asmenų, skaičius, vnt.

	1.
	Laikinojo pobūdžio pagalbiniai darbai
	80,30
	6
	6,20
	13

	
	Kompensuojamos išlaidos:
1.1. darbo užmokesčio kompensacija už įdarbinto asmens faktiškai dirbtą laiką, neviršijant 40 darbo valandų per savaitę, apskaičiuotą pagal galiojantį LR Vyriausybės patvirtintą kvalifikuoto darbuotojo pareigybės minimalųjį pareiginės algos koeficientą (įskaitant draudėjo privalomojo valstybinio socialinio draudimo, ilgalaikio darbo išmokų ir garantinio fondo įmokų sumą);
1.2. piniginė kompensacija už nepanaudotas atostogas (įskaitant draudėjo privalomojo valstybinio socialinio draudimo, ilgalaikio darbo išmokų ir garantinio fondo įmokų sumą).

	2.
	Pagalbiniai slaugymo ir socialinės priežiūros teikimo darbai
	12,40
	6
	6,20
	2

	
	Kompensuojamos išlaidos:
2.1. darbo užmokesčio kompensacija už įdarbinto asmens faktiškai dirbtą laiką, neviršijant 40 darbo valandų per savaitę, apskaičiuotą pagal tą mėnesį galiojantį LR Vyriausybės patvirtintą minimalųjį valandinį atlygį (įskaitant draudėjo privalomojo valstybinio socialinio draudimo, ilgalaikio darbo išmokų ir garantinio fondo įmokų sumą);
2.2. piniginė kompensacija už nepanaudotas atostogas (įskaitant draudėjo privalomojo valstybinio socialinio draudimo, ilgalaikio darbo išmokų ir garantinio fondo įmokų sumą).

	[bookmark: _Hlk126243301]3.
	Kvalifikuoti darbai
	14,00
	6
	6,93
	2

	[bookmark: _Hlk126661497]
	Kompensuojamos išlaidos:
3.1. darbo užmokesčio kompensacija už įdarbinto asmens faktiškai dirbtą laiką, neviršijant 40 darbo valandų per savaitę, apskaičiuotą pagal galiojantį LR Vyriausybės patvirtintą minimalųjį valandinį atlygį (įskaitant draudėjo privalomojo valstybinio socialinio draudimo, ilgalaikio darbo išmokų ir garantinio fondo įmokų sumą);
3.2 piniginė kompensacija už nepanaudotas atostogas (įskaitant draudėjo privalomojo valstybinio socialinio draudimo, ilgalaikio darbo išmokų ir garantinio fondo įmokų sumą).

	4.
	Paslaugos
	43,60
	12
	0,62
	70

	
	4.1. Palengvinant 33.1.11. Tikslinės grupės asmenims perėjimą nuo nedarbo prie užimtumo darbo rinkoje, bus teikiamos Paslaugos skirtos:
4.1.1. palydėti ir padėti Tikslinėms grupėms gauti socialines paslaugas (nurodytas Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“), sveikatos, švietimo ir kitas paslaugas;
4.1.2. įgyti socialinių įgūdžių ir (ar) motyvacijos dirbti;
4.1.3. padėti įgyvendinti darbo pareigas ir šeimos nario ar kartu gyvenančio asmens priežiūrą ar slaugą;
4.1.4. paskatinti grįžti į darbo rinką įsiskolinimų turinčius asmenis, kuriems apribotas disponavimas piniginėmis lėšomis ir (ar) antstolio, kitų institucijų ar pareigūnų nurodymu priverstinai nurašomos piniginės lėšos skolai apmokėti;
4.1.5. padėti asmeniui atvykti iš nuolatinės gyvenamosios vietos į darbo vietą;
4.1.6. gydyti priklausomybes nuo alkoholio, narkotinių, psichotropinių ir kitų psichiką veikiančių medžiagų, azartinių žaidimų;
4.1.7. palaikyti Tikslines grupes darbo vietoje, siekiant užtikrinti tvarų užimtumą;
4.1.8. šalinti kitas kliūtis Tikslinių grupių tvariam užimtumui.

	5.
	Nedirbančių asmenų atvejo vadybininko darbo užmokestis ir socialinio draudimo įmokos
	25,80
	12
	-
	-

	6.
	Užimtumo didinimo programos administravimas
	2,70
	12
	-
	-

	
	Teisės aktų nustatyta tvarka lėšos bus naudojamos darbuotojo, administruojančio valstybinę (valstybės perduotą savivaldybėms) funkciją – dalyvavimo rengiant ir įgyvendinant darbo rinkos politikos priemones ir gyventojų užimtumo programas, darbo užmokesčio ir socialinio draudimo įmokų išlaidoms.

	Iš viso (1+2+3+4+5+6)
	178,80
	
	
	87



IV SKYRIUS
DALYVAUJANTYS SUBJEKTAI

33. Programoje dalyvaujantys subjektai:
33.1. Programoje dalyvaujančios Tikslinės grupės nurodytos Užimtumo įstatymo 48 straipsnio 2 dalyje:
33.1.1. rūpintiniai, kuriems iki pilnametystės buvo nustatyta rūpyba, kol jiems sukaks 25 metai;
33.1.2. nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra;
33.1.3. grįžę iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo iš laisvės atėmimo vietų;
33.1.4. piniginės socialinės paramos gavėjai;
33.1.5. priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo;
33.1.6. prekybos žmonėmis aukos, baigusios psichologinės socialinės ir (ar) profesinės reabilitacijos programas, jeigu jos kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo;
33.1.7. grįžę į Lietuvą nuolat gyventi politiniai kaliniai ir tremtiniai bei jų šeimos nariai (sutuoktinis, vaikai (įvaikiai) iki 18 metų), jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo į Lietuvą nuolat gyventi dienos;
33.1.8. turintys pabėgėlio statusą ar kuriems yra suteikta papildoma ar laikinoji apsauga arba turintys teisę gauti laikinąją apsaugą, iki sprendimo dėl laikinosios apsaugos suteikimo (nesuteikimo) priėmimo, tačiau ne ilgiau kaip laikinosios apsaugos laikotarpiu;
33.1.9. asmenys, patiriantys socialinę riziką;
33.1.10. vyresni kaip 40 metų;
33.1.11. darbo rinkai besirengiantys asmenys;
33.2. Priemonių koordinatorius. Už Priemonių įgyvendinimo koordinavimą atsakingas Savivaldybės administracijos valstybės tarnautojas ar darbuotojas. Priemonių įgyvendinime dalyvauja Tikslinės grupės nurodytos Programos 33.1.1–33.1.10 papunkčiuose.
[bookmark: _Hlk158041249]33.3. Nedirbančių asmenų atvejo vadybininkas. Už Paslaugų teikimą, Susitarimų su Tikslinėmis grupėmis rengimą ir pasirašymą vykdantis bei Susitarimų įgyvendinimą koordinuojantis Ukmergės rajono savivaldybės socialinės paramos skyriaus Nedirbančių asmenų atvejo vadybininkas. Susitarimai pasirašomi ir Paslaugos teikiamos, o išimtinais atvejais ir Priemonės vykdomos su Programos 33.1.11 papunktyje nurodyta Tiksline grupe.
33.4. Atvejo komanda, skirta padėti nustatyti ir (ar) pašalinti Tikslinių grupių įsidarbinimą ribojančias aplinkybes (toliau – Atvejo komanda) – sudaroma savivaldybės administracijos direktoriaus įsakymu iš savivaldybės institucijų, Užimtumo tarnybos, Paslaugų ir (ar) Priemonių teikėjų atstovų ir kitų asmenų. Atvejo komanda sudaroma iš ne mažiau kaip penkių asmenų. Atvejo komandos vadovu skiriamas savivaldybės administracijos atstovas. Atvejo komandos darbą organizuoja ir jai vadovauja Atvejo komandos vadovas. Atvejo komandos sekretoriaus funkcijas vykdo atvejo vadybininkas, o jo nesant darbe – jį pavaduojantis asmuo. Atvejo vadybininkas nėra atvejo komandos narys ir neturi balsavimo teisės. Sprendimai priimami balsuojant. Jei balsai pasiskirsto po lygiai, sprendimą lemia Atvejo komandos vadovo balsas. Atvejo komandos posėdis yra teisėtas, jei jame dalyvauja daugiau kaip pusė jos narių. Atvejo komandos sprendimai įforminami protokolais, kuriuos pasirašo komandos vadovas ir sekretorius. Nesant Atvejo komandos vadovo, funkcijas vykdo Atvejo komandos vadovo pavaduotojas.
33.5. Administracija: 
33.5.1. užtikrina sklandų Tikslinių grupių aptarnavimą, Paslaugų ir (ar) Priemonių joms teikimą; 
33.5.2. paskiria Priemonių koordinatorių (-ius) ir Atvejo vadybininką (-us) (nurodomas pareigybės pavadinimas) arba suteikia įgaliojimus tai padaryti kitai įstaigai;
33.5.3. organizuoja Atvejo vadybininko (-ų) mokymus; 
33.5.4. sudaro Atvejo komandas; 
33.5.5. informuoja savivaldybėje veikiančias nevyriausybines organizacijas (toliau – NVO)  ir Užimtumo tarnybą apie Programą.
33.6. Užimtumo tarnyba, kuri bendradarbiauja su Institucijomis ir (ar) įstaigomis, teikia Užimtumo įstatyme nustatytas darbo rinkos paslaugas, įgyvendina aktyvios darbo rinkos politikos priemones ir vykdo kitas Užimtumo įstatyme nustatytas funkcijas užimtumui didinti.
33.7. NVO ir kiti asmenys, kuriuos rekomenduojama pasitelkti Paslaugoms įsigyti.

V SKYRIUS
PASLAUGŲ IR PRIEMONIŲ PLANAS
 
[bookmark: part_3be2bd8a621948a6ae1010eca1e5bf6d][bookmark: part_e93bf1798ebd47958a75ed001f3ae981][bookmark: part_46da33c5a3694938a6f43e196ed6753f]34. Siekiant 33.1.1–33.1.10 papunkčiuose nurodytų Tikslinių grupių asmenis integruoti ir išlaikyti darbo rinkoje, 2024 m. bus įgyvendinamos Priemonės:
34.1. asmens įdarbinimas, atsižvelgiant į Priemonių teikėjų poreikius;
34.1.1. miesto ir seniūnijoms priklausančių gyvenviečių gatvių, kelių, pakelių bei teritorijų tvarkymo, apželdinimo ir želdinių priežiūros darbai;
34.1.2. socialinės bei visuomeninės paskirties objektų rekonstrukcijos ir smulkaus remonto, teritorijų ir aplinkos tvarkymo pagalbiniai darbai;
34.1.3. istorijos ir kultūros paveldo, parkų, muziejų, kapinių, turizmo objektų, kitų saugomų bei turinčių išliekamąją vertę objektų, knygų fondų ir archyvų tvarkymo pagalbiniai darbai;
34.1.4. pagalbiniai slaugos ir socialinės priežiūros paslaugų teikimo darbai;
34.1.5. kvalifikuoti darbai;
34.2. kitos priemonės, skirtos asmeniui įveiklinti.
35. Palengvinant 33.1.11 papunktyje nurodytos Tikslinės grupės asmenims perėjimą nuo nedarbo prie užimtumo darbo rinkoje, 2024 metais bus teikiamos Paslaugos skirtos:
[bookmark: _Hlk126932585]35.1. palydėti ir padėti Tikslinėms grupėms gauti socialines paslaugas (nurodytas Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“), sveikatos, švietimo ir kitas paslaugas;
35.2. įgyti socialinių įgūdžių ir (ar) motyvacijos dirbti;
35.3. padėti įgyvendinti darbo pareigas ir šeimos nario ar kartu gyvenančio asmens priežiūrą ar slaugą;
35.4. paskatinti grįžti į darbo rinką įsiskolinimų turinčius asmenis, kuriems apribotas disponavimas piniginėmis lėšomis ir (ar) antstolio, kitų institucijų ar pareigūnų nurodymu priverstinai nurašomos piniginės lėšos skolai apmokėti;
35.5. padėti asmeniui atvykti iš nuolatinės gyvenamosios vietos į Paslaugų gavimo vietą;
35.6. gydyti priklausomybes nuo alkoholio, narkotinių, psichotropinių ir kitų psichiką veikiančių medžiagų, azartinių žaidimų;
35.7. palaikyti Tikslines grupes darbo vietoje, siekiant užtikrinti tvarų užimtumą;
35.8. šalinti kitas kliūtis Tikslinių grupių tvariam užimtumui.
36. Įgyvendinant Programoje numatytas Priemones ir Paslaugas, bus sudarytos galimybės bedarbiams, ypač ilgalaikiams, žemos kvalifikacijos, patobulinti darbo įgūdžius, atsižvelgiant į jų individualius poreikius, skatinti juos pradėti savarankiškai dirbti.

VI SKYRIUS
ĮGYVENDINIMO ETAPAI

37. Tikslinės grupės siuntimas dalyvauti Programoje: savivaldybės ir (ar) NVO darbuotojai, seniūnijos, kurioje gyvena asmuo, seniūnas, šeimos atvejo vadybininkai, socialiniai darbuotojai nustatę, kad asmeniui tikslinga dalyvauti Programoje, nukreipia jį į Užimtumo tarnybą, arba Užimtumo tarnyba pati nustačiusi, kad asmeniui tikslinga dalyvauti Programoje, su asmeniu sudaro individualaus užimtumo veiklos planą, kaip numatyta Darbo rinkos paslaugų teikimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2017 m. liepos 21 d. įsakymu Nr. A1-394 „Dėl Darbo rinkos paslaugų teikimo sąlygų ir tvarkos aprašo patvirtinimo“, 34 punkte, kuriame numato dalyvavimą Programoje ir siunčia Programos 33.1.1–33.1.10 papunkčiuose nurodytus asmenis pas Priemonių koordinatorių, o darbo rinkai besirengiančius asmenis – pas Atvejo vadybininką.
[bookmark: _Hlk125641884]38. Atvejo vadybininko, savivaldybės administracijos direktoriaus nustatyta tvarka, atliekamas darbo rinkai besirengiančių asmenų, o esant poreikiui, – kitų Programos 33.1.1–33.1.10 papunkčiuose nurodytų asmenų poreikių ir galimybių įvertinimas pagal: 
38.1. Užimtumo tarnybos pateiktą informaciją apie asmens įsidarbinimą ribojančias aplinkybes, darbo paiešką, teiktas ir teikiamas paslaugas, taikytas ir taikomas priemones bei kitą Darbo ieškančio asmens kortelėje esančią informaciją;
38.2. savivaldybės informaciją apie asmeniui teiktą piniginę socialinę paramą ir socialines paslaugas;
38.3. informaciją apie asmens dalyvavimą NVO vykdytuose ir kituose projektuose, skirtuose socialinę atskirtį patiriantiems nedirbantiems asmenims;
38.4. kitą asmens pateiktą informaciją, susijusią su galimybėmis ir kliūtimis jam integruotis į darbo rinką.
39. Atvejo komandos ir Atvejo vadybininko veiksmai, parenkant Paslaugas darbo rinkai besirengiančiam asmeniui, o esant poreikiui, kitiems Programos 33.1.1–33.1.10 papunkčiuose nurodytiems asmenims:
39.1. Atvejo vadybininkas, atlikęs asmens poreikių ir galimybių įvertinimą, organizuoja Atvejo komandos susitikimą, kuriame apibūdina šio asmens situaciją (aptaria surinktą informaciją ir prieitas išvadas, atlikus pirminį asmens vertinimą, jo poreikių ir galimybių įvertinimą);
39.2. Atvejo komanda, išanalizavusi asmens situaciją, pateikia Atvejo vadybininkui pasiūlymus dėl Paslaugų, parinkimo, jų apimties, teikimo eiliškumo;
39.3. atsižvelgiant į pasiūlymus, Atvejo vadybininkas parenka reikalingas Paslaugas.
40. Susitarimo parengimas ir pasirašymas: Atvejo vadybininkas, parengia ir su asmeniu pasirašo Susitarimą, kuriame nurodomas jo tikslas, Atvejo vadybininko ir asmens teisės bei pareigos, numatomos teikti Paslaugos, jų apimtis, Paslaugų teikėjai, Paslaugų teikimo eiliškumas ir tvarka.
41. Susitarimo įgyvendinimas:
41.1. Atvejo vadybininkas koordinuoja Susitarimo įgyvendinimą, rengia jo pakeitimo ir nutraukimo projektus bei renka informaciją apie asmens pasiektus rezultatus dalyvaujant Programoje; 
41.2. pasirašius Susitarimą, Atvejo vadybininkas, iki pradedant teikti Paslaugas, suorganizuoja asmens susitikimą (-us) su vykdant Susitarimą numatytų teikti Paslaugų ar Priemonių teikėjais;
41.3. Atvejo vadybininkas, gavęs informaciją, kad Susitarimas nevykdomas jame nustatyta tvarka ir siekdamas nustatyti, ar asmuo jau pasirengęs darbo rinkai, teikia siūlymą Atvejo komandai dėl asmens įvertinimo;
41.4. Atvejo komanda, gavusi Programos 41.3. papunktyje nurodytą informaciją, vertina asmens pasirengimą darbo rinkai ir Susitarimo pakeitimo ar nutraukimo tikslingumą:
41.4.1. Atvejo komandai įvertinus, kad asmuo yra pasirengęs darbo rinkai, Susitarimas yra nutraukiamas;
41.4.2. Atvejo komandai įvertinus, kad asmuo vis dar yra nepasirengęs darbo rinkai, nustatomos Susitarimo nevykdymo priežastys, poreikis ir galimybė keisti pagal Susitarimą teikiamas Paslaugas, jų apimtį, teikimo eiliškumą, ar poreikis asmenims dalyvauti Priemonėse, Susitarimas pakeičiamas ar nutraukiamas.
[bookmark: _Hlk126935893]42. Priemonių koordinatoriaus veiksmai:
42.1. Programos 33.1.1–33.1.10 papunkčiuose nurodytų asmenų galimybių dalyvauti Priemonėse vertinimas, kuris atliekamas pagal paties asmens ir (ar) Užimtumo tarnybos pateiktą informaciją apie asmens sveikatą, apribojimus dirbti siūlomą darbą, darbo patirtį, taikytas ir taikomas priemones ir (ar) paslaugas bei kitą informaciją, nurodytą Darbo ieškančio asmens kortelėje, kurios forma patvirtinta Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 2022 m. liepos 4 d. įsakymu Nr. V-196 „Dėl darbo rinkos paslaugų teikimo darbo ieškantiems asmenims ir darbdaviams tvarkos aprašo patvirtinimo” (toliau – Darbo ieškančio asmens kortelė);
42.2. Priemonių parinkimas Programos 33.1.1–33.1.10 papunkčiuose nurodytiems asmenims, jeigu nustatoma, kad jie yra pasirengę ir gali dalyvauti Priemonėse, bei darbo rinkai besirengiantiems asmenims, jeigu Atvejo komanda po Paslaugų teikimo nustato poreikį dalyvauti Priemonėse;
42.3. Programos 33.1.1–33.1.10 papunkčiuose nurodytų asmenų nusiuntimas pas Atvejo vadybininką, jeigu nustatoma, kad jie nėra pasirengę dalyvauti Priemonėse ir būtų tikslinga šiems asmenims teikti Paslaugas.
43. Programos įgyvendinamas organizuojamas pagal Lietuvos Respublikos socialinės apsaugos ir darbo ministerijos Darbo rinkos grupės pateikta rekomendacine Savivaldybių ir Užimtumo tarnybos bendradarbiavimo schema (2 pav.).

[bookmark: _Hlk114562754]VII SKYRIUS
PROGRAMOS ĮGYVENDINIMO PRIEŽIŪRA IR ĮVERTINIMAS

44. Programos įgyvendinimą koordinuoja Administracijos Socialinės paramos, Finansų ir Apskaitos skyriai.
45. Už Programos priemonės įgyvendinimo metu vykdomų darbų kokybę ir Programos įgyvendinimui skiriamų lėšų naudojimo efektyvumą ir tinkamumą atsakingi Programos vykdytojai.
46. Programos vykdytojai – Administracija, Užimtumo tarnyba, Ukmergės rajono savivaldybės teritorijoje vykdančios veiklą atrankos būdu parinktos įmonės, įstaigos ir organizacijos. 
47. Programos vykdymo efektyvumas vertinamas pagal informaciją apie praėjusių metų Programos įgyvendinimą:
47.1. Programoje dalyvavusių asmenų skaičius;
47.2. kokios Paslaugos ir kokiam asmenų skaičiui buvo suteiktos;
47.3. kokios Paslaugos teiktos savivaldybės lėšomis ir kokios įsigytos iš kitų paslaugų teikėjų;
47.4. darbdavių, dalyvavusių organizuojant Priemones, skaičius ir sąrašas (juridinio asmens pavadinimas arba fizinio asmens vardas ir pavardė);
47.5. įgyvendintos Priemonės ir jose dalyvavusių asmenų skaičius;
47.6. darbo rinkai besirengiančių asmenų, po Paslaugų ir Priemonių gavimo tapusių bedarbiais ir pasirengusių darbo rinkai, skaičius.
48. Vertinimo kriterijai, kuriais siekiama įvertinti, ar efektyviai teikiamos Paslaugos ir įgyvendinamos Priemonės:
48.1. pasibaigus Programoms per 6 mėnesius dirbo arba vykdė savarankišką veiklą asmenų dalis iš Programų dalyvių skaičiaus, procentai;
48.2. pasibaigus Programoms po 6 mėnesių dirbo arba vykdė savarankišką veiklą asmenų dalis iš Programų dalyvių skaičiaus, procentai;
48.3. kiek papildomai lėšų Programos įgyvendinimui buvo skirta ir panaudota iš savivaldybės biudžeto lėšų ir/ar kitų finansavimo šaltinių.
49. Programos įgyvendinimo vertinimas įtraukiamas į metinę Socialinės paramos skyriaus veiklos ataskaitą.
50. Programos rezultatai vertinami baigiantis kalendoriniams metams, iki kitų metų sausio 31 d., atsižvelgiant į numatytų priemonių įvykdymą ir efektyvų lėšų panaudojimą.
51. Vykdymo kontrolę ir savivaldybės biudžeto lėšų panaudojimo teisėtumą kontroliuoja Savivaldybės kontrolės ir audito tarnyba.
52. Programos įgyvendinimo laikotarpis – nuo 2024 m. kovo 1 d. iki 2024 m. gruodžio 31 d.
53. Programa keičiama, atnaujinama Savivaldybės tarybos sprendimu.

[bookmark: part_bb9112ceaad647f3a56f36c704ec3680]VIII SKYRIUS
TĘSTINUMAS IR PROGNOZĖS

54. 2024 metais dalyvaujančių Programoje prognozės:
54.1. įgyvendinant Priemones dalyvaus 17 Programos 33.1.1–33.1.10 papunkčiuose nurodyti Tikslinių grupių bedarbiai, dauguma iš jų bus vyresnio amžiaus, nekvalifikuoti, gyvenantys kaime, ilgalaikiai bedarbiai;
54.2. Paslaugų vykdyme dalyvaus iki 70 besirengiančių darbo rinkai asmenų. Suteikus Paslaugas pagal individualų asmens vertinimą, planuojama nuolatiniam darbui įdarbinti iki 10 proc. dalyvavusių asmenų. 
55. Programa bus tęstinė. Atsižvelgiant į ieškančių darbo poreikius, pasibaigus Programai, 2024 m. planuojama toliau tęsti laikino pobūdžio, aukštos kvalifikacijos nereikalaujančius, laikinuosius darbus ir Paslaugų teikimą nedirbantiems asmenims, atsižvelgiant į jų individualius poreikius, jų motyvaciją, įsidarbinimą ribojančias aplinkybes ir galimybes integruotis į darbo rinką 
56. Prognozuojama, kad Priemonių taikymas leis iš dalies sumažinti registruotą nedarbą bei suteiks 17 ilgą laiką nedirbusių bedarbių pagalbą įgyjant darbo praktikos, paskatins įsitvirtinti darbo rinkoje. Numatoma, kad po Priemonių įgyvendinimo ne mažiau kaip 13 proc. tikslinės grupės asmenų pavyks grįžti į darbo rinką ir susirasti pastovų darbą. 

[bookmark: _GoBack]IX SKYRIUS
PROGRAMOS VIEŠINIMAS

[bookmark: part_7c95080bbe93449e95f91c982ae56dd4]57. Parengta Programa, darbdavių atrankos rezultatai bei jiems skirtas finansavimas, jos įgyvendinimo metu pasiekti rezultatai, skelbimai dėl laikinųjų darbų organizavimo skelbiami Savivaldybės interneto svetainėje www.ukmerge.lt.

______________________
Metinis bedarbių skaičius šalyje	
2021 m. 	2022 m. 	2023 m.	241889	286078	272191	Metinis bedarbių skaičius Ukmergės r. 	
2021 m. 	2022 m. 	2023 m.	3465	4233	3974	Registruotas vidutinis nedarbas šalyje, proc.	[REIKŠMĖ],0
[REIKŠMĖ],0

2021 m. 	2022 m. 	2023 m.	13	9	8.6	Registruotas vidutinis nedarbas Ukmergės r., proc.	
2021 m. 	2022 m. 	2023 m.	15.1	10.1	9.8000000000000007	Naujų laisvų darbo vietų skaičius šalyje	
2021 m. 	2022 m. 	2023 m.	358489	274004	187486	Naujų laisvų darbo vietų skaičius Ukmergės r.	
2021 m. 	2022 m. 	2023 m.	5841	3424	2591	

